Pozivom i u smislu odredaba članka 277. stavak 1. i 2. *Zakona o trgovačkim društvima* (Narodne novine 111/93, 34/99, 121/99, 52/00, 118/03, 107/07, 146/08, 137/09, 125/11, 111/12, 68/13, 110/15 i 40/2019) te članka 11. Statuta društva **ICF dioničko društvo za usluge** sa sjedištem u Zagrebu, Bogovićeva 4, OIB: 81191879568 (u daljnjem tekstu: **Društvo**), uprava Društva saziva

## GLAVNU SKUPŠTINU

**Društva koja će se održati dana 31. kolovoza 2021. godine u 13:00 sati u sjedištu Društva u Zagrebu, u poslovnim prostorijama Društva, Bogovićeva 4/II, sa sljedećim dnevnim redom i prijedlozima odluka:**

**DNEVNI RED:**

1. Predočenje godišnjih financijskih izvješća za 2020. godinu s revizorskim izvješćem i izvješćima uprave i nadzornog odbora te, s time u svezi:
2. Pokriće gubitka
3. Davanje razrješnice:
4. članu uprave;
5. članovima nadzornog odbora
6. Izbor revizora za 2021. godinu

**PRIJEDLOZI ODLUKA:**

**Ad. 1**

**a)**

Uprava i nadzorni odbor Društva predlažu glavnoj skupštini da donese sljedeću

**O D L U K U**

**O POKRIĆU GUBITKA**

Utvrđuje se da je Društvo u 2020. godini ostvarilo gubitak u ukupnom iznosu od 323.707,10 kn (slovima: tristo dvadeset tri tisuće i sedamsto sedam kuna i deset lipa).

Gubitak Društva ostvaren u 2020. godini u ukupnom iznosu od 323.707,10 kn (slovima: tristo dvadeset tri tisuće i sedamsto sedam kuna i deset lipa) pokrit će se iz zadržane dobiti.

**b)**

Uprava i nadzorni odbor Društva predlažu glavnoj skupštini da donese sljedeću

**O D L U K U**

**O DAVANJU RAZRJEŠNICE ČLANU UPRAVE**

Daje se razrješnica članu uprave – direktoru za vođenje poslova Društva u 2020. godini.

Uprava i nadzorni odbor Društva predlažu glavnoj skupštini da donese sljedeću

**O D L U K U**

**O DAVANJU RAZRJEŠNICE ČLANOVIMA NADZORNOG ODBORA**

Daje se razrješnica članovima nadzornog odbora za obavljeni nadzor vođenja poslova Društva u 2020. godini.

**Ad. 2.**

Nadzorni odbor predlaže glavnoj skupštini da donese sljedeću

**ODLUKU**

**O IZBORU REVIZORA ZA 2021. GODINU**

Za revizora Društva za 2021. godinu imenuje se društvo SKT revizija d.o.o. za reviziju sa sjedištem u Zagrebu, Čazmanska 8, OIB: 72568612756.

**Poziv dioničarima i pretpostavke za sudjelovanje na glavnoj skupštini**

Na glavnoj skupštini imaju pravo sudjelovati dioničari, osobno ili putem opunomoćenika koji, sukladno odredbi članka 279. Zakona o trgovačkim društvima najkasnije šest (6) dana prije dana održavanja glavne skupštine odnosno najkasnije do zaključno 25. kolovoza 2021. godine pisano prijave Društvu namjeru sudjelovanja na glavnoj skupštini.

Za broj glasova koji pojedinom dioničaru pripada na glavnoj skupštini, kao i osoba koja se smatra dioničarom, mjerodavno je stanje u registru Središnjega klirinškog depozitarnog društva d.d. na zadnji dan roka za prispijeće prijave sudjelovanja na glavnoj skupštini.

Ako dioničar svoje pravo glasa na glavnoj skupštini ostvaruje preko opunomoćenika, uz prijavu, dužan je priložiti i pisanu punomoć. U punomoći mora biti navedeno tko je izdao i kome punomoć, ukupan broj dionica odnosno glasova kojima raspolaže, te ovlaštenje opunomoćenika da glasuje na glavnoj skupštini, kao i potpis dioničara koji izdaje punomoć. Ako je dioničar pravna osoba, uz punomoć se dostavlja i izvod iz sudskog ili drugog registra u koji je upisana pravna osoba, odnosno njegova preslika, iz kojeg je vidljivo da je punomoć potpisala osoba koja je po zakonu ovlaštena zastupati tu pravnu osobu.

Pisani materijali za glavnu skupštinu, poziv s dnevnim redom i prijedlozima odluka, kao i obrazac prijave i punomoći, dostupni su dioničarima u sjedištu Društva u Zagrebu, Bogovićeva 4, od dana objave poziva na internetskim stranicama na kojima se nalazi sudski registar svakim radnim danom od 09:00 do 12:00 sati, kao i na internetskoj stranici Društva.

Ako na glavnoj skupštini ne bude kvoruma sukladno odredbi članka 14. Statuta, naredna glavna skupština održat će se dana 07. rujna 2021. godine u sjedištu Društva u Zagrebu, u poslovnim prostorijama Društva, Bogovićeva 4/II, s početkom u 13:00 sati.

**ICF d.d.** – uprava